Feh (Lietuviškai) - ArchWiki

# Feh (Lietuviškai)

feh yra lengvas ir galingas nuotraukų peržiūros įrankis, kuris taip pat gali būti naudojamas kaip darbastalio paveikslėlių tvarkyklė.

## Diegimas

feh yra pasiekiamas extra saugykloje:

    # pacman -S feh

## Naudojimas

feh yra pilnai konfigūruojamas. Jeigu norite sužinoti pilną operacijų sąrašą, terminale įvykdykite `feh --help`.

### Paveikslėlių peržiūros įrankis

Greitam paveikslėlių peržiūrėjimui kataloge, feh galite paleisti su sekančiais argumentais:

    $ feh -g 640x480 -d -S filename /path/to/directory

- -g argumentas priverčia paveikslėlius atvaizduoti nedidesnėje kaip 640x480 rezoliucijoje
- -S filename argumentas surūšiuoja paveikslėlius pagal vardą

Tai tik vienas pavyzdys; egzistuoja daugiau parinkčių, kurios pagerina lankstumą.

### Darbastalio užsklandos įrankis

feh gali būti naudojamas darbastalio užsklandos paveikslui keisti tokioms langų tvarkyklėms, kurios tokios galimybės neturi, kaip Openbox (Lietuviškai) arba Fluxbox.

Naudojant GNOME, turite išjungti darbastalio Nautilus kontrolę. Lengviausias būdas yra paleisti tokią komandą:

    $ gconftool-2 --set /apps/nautilus/preferences/show_desktop --type boolean false

Sekanti komanda yra pavyzdys, kaip galima pakeisti darbastalio foną:

    $ feh --bg-scale /path/to/image.file

Kitos mastelio keitimo galimybės:

    --bg-tile FILE
    --bg-center FILE
    --bg-seamless FILE

Norint atkurti darbastalio foną kitoje sesijoje, pridėkite sekančią eilutę paleisties faile (pvz.: `~/.xinitrc`, `~/.config/openbox/autostart.sh`, kt.):

    sh ~/.fehbg &

#### Atsitiktinis darbastalio fonas

Norint atsitiktinai keisti darbastalio fonus, sukurkite skriptą su sekančiu kodu (pvz.: `wallpaper.sh`). Suteikite jam paleisties teises (`chmod +x wallpaper.sh`) ir paleiskite jį iš `~/.xinitrc`. Skriptą galite tiesiogiai rašyti į `~/.xinitrc`, nebūtinai jį rašyti į `wallpaper.sh`.

Pakeiskite `$HOME/.wallpaper` direktoriją į jums tinkamą ir "15m" (15 minučių) intervalą tarp darbastalio fonų keitimosi (peržiūrėkite `man sleep` papildomoms opcijoms).

    #!/bin/sh
    while true;
    do
       find $HOME/.wallpaper -type f -name '*.jpg' -o -name '*.png' | shuf -n 1 | xargs feh --bg-scale
       sleep 15m
    done &

Jeigu jūsų failuose yra tarpai tarp vardų, pabandykite sekantį kodą:

    #!/bin/sh
    while true;
    do
       feh --bg-scale "$(find ~/.wallpaper -name *.jpg | shuf -n 1)"
       sleep 15m
    done &

Category:

- Graphics and DTP (Lietuviškai)